Antigona (mitologija)
Antigona je prema grčkoj mitologiji bila kćerka tebanskog kralja Edipa, koju je on dobio sa svojom majkom Jokastom. Mit koji je Sofokle (496-406. p. n. e.) dramatizovao u "Antigoni" pripada krugu tebanskih legendi. Izdavanjem zapovijesti da Polinik, Antigonin brat, ostane nesahranjen, Kreont, novi vladar Tebe, slijedi atinski zakon koji ne dozvoljava pokop neprijatelja države. Porodica preminulog ima, međutim, obavezu prema njemu: mrtvi moraju da budu sahranjeni, makar simbolično, kako to Antigona i čini, pokrivanjem tijela tankim slojem zemlje. Izvršavajući obavezu prema bogovima kojima pripada duša poginulog, ona krši Kreontovu zapovijest.